HU
2022.12.5.
Az Európai Unió Hivatalos Lapja
C 463/21
2022. október 21-én benyújtott kereset – Európai Bizottság kontra Szlovák Köztársaság (C-668/22. sz. ügy) (2022/C 463/28) Az eljárás nyelve: szlovák Felek Felperes: Európai Bizottság (képviselők: B. Sasinowska, G. Wilms, R. Lindenthal meghatalmazottak) Alperes: Szlovák Köztársaság Kereseti kérelmek — A Bíróság állapítsa meg, hogy a Szlovák Köztársaság – mivel nem hozta meg azokat a rendelkezéseket, amelyek az egységes európai égbolt keretében megvalósuló adatkapcsolat-szolgáltatásokra vonatkozó követelmények megállapí­ tásáról szóló, 2009. január 16-i 29/2009/EK bizottsági rendeletből (1) eredő bizonyos eredmények eléréséhez szükségesek – nem teljesítette az EUSZ 4. cikk (1) bekezdéséből eredő, a 29/2009/EK bizottsági rendelet 3. cikkének (1) bekezdésével összefüggésben értelmezett kötelezettségeit; — a Szlovák Köztársaságot kötelezze a költségek viselésére.
Jogalapok és fontosabb érvek A 29/2009/EK rendelet 3. cikke (1) bekezdésének értelmében az ATS-szolgáltatók biztosítják, hogy a rendelet 1. cikkének (3) bekezdésében említett légtéren belül légiforgalmi szolgáltatásokat nyújtó ATS-egységek rendelkeznek az e rendelet II. mellékletében meghatározott adatkapcsolat-szolgáltatások nyújtásához és működtetéséhez szükséges feltételekkel.
A II. mellékletben meghatározott adatkapcsolat-szolgáltatások a következők: adatkapcsolaton keresztül megvalósuló kommunikáció felvételére vonatkozó képesség (DLIC), ATC kommunikációs irányítási szolgáltatás (ACM), ATC engedélyek– és információs szolgáltatás (ACL), valamint ATC mikrofon-ellenőrzési szolgáltatás (AMC).
A 29/2009/EK rendelet 3. cikkének (1) bekezdésével ellentétben, a Szlovák Köztársaság által megbízott ATS-szolgáltató nem biztosította az ATS-egységek számára az e rendelet II. mellékletében meghatározott adatkapcsolat-szolgáltatások nyújtásához és működtetéséhez szükséges feltételekkel való rendelkezést.
Az indokolással ellátott véleményben meghatározott határidő lejártakor a Szlovák Köztársaság nem fogadta el az EU-Szerződés 4. cikkének (3) bekezdése értelmében az ahhoz szükséges intézkedéseket, hogy az általa megbízott ATS-szolgáltató megfeleljen a 29/2009/EK rendelet 3. cikkének (1) bekezdésében foglalt követelményeknek.
(1)
HL 2009.
L 13., 3. o.